One Slip

"One Slip" je v poradí štvrtá skladba na albume A Momentary Lapse of Reason, ktorý vydala britská rocková skupina Pink Floyd v roku 1987. Taktiež to je dvanásty singel, ktorý vyšiel v Spojenom kráľovstve v roku 1988.

 Kompozícia 
Názov albumu pochádza z tejto skladby. Autormi skladby sú gitarista skupiny Pink Floyd, David Gilmour a gitarista skupiny Roxy Music, Phil Manzanera, ktorý neskôr spolu s Gilmourom produkoval Gilmourov sólový album On an Island album. Počas turné On an Island Tour hral aj v Gilmourovej kapele.

 Vydanie 
Po prvýkrát bola skladba vydaná na strane B singlu "Learning to Fly". Potom bola znovu vydaná ako tretí singel z albumu A Momentary Lapse of Reason, v UK to bol veľký hit. V Amerike to už bol štvrtý singel vydaný z už menovaného albumu a viedol si výborne hlavne v rebríčku Billboard Mainstream Rock Tracks.

 Live verzie 
Na turné  A Momentary Lapse of Reason z rokov 1987 – 1989 to bola finálna skladba prvého setu. Skupina sa rozhodla zahrať túto skladbu aj na jednom koncerte počas turné The Division Bell tour, a to v Oaklande, Kalifornia.

 Singel 
Podobne ako ostatné dva single Pink Floyd z albumu A Momentary Lapse of Reason, bol aj singel „One Slip“ vydaný na troch rôznych nosičoch. Klasický singel, 7-palcová gramofónová platňa, obsahuje okrem piesne „One Slip“ na strane B inštrumentálnu skladbu „Terminal Frost“ z toho istého albumu. Na ďalších dvoch verziách, 12-palcovom vinyli a CD, sa nachádza aj tretia skladba, koncertné prevedenie „The Dogs of War“, ktoré bolo nahrané 5. novembra 1987 na koncerte The Omni v Atlante.

 Zoznam skladieb 

 7" verzia 
 „One Slip“ (Gilmour, Manzanera)
 „Terminal Frost“ (Gilmour)

 12" a CD verzie 
 „One Slip“ (Gilmour, Manzanera)
 „Terminal Frost“ (Gilmour)
 „The Dogs of War (Live)“ (Gilmour, Moore) – 7:24

 Obsadenie 
 Pink Floyd 
 David Gilmour – gitara a spev
 Nick Mason – bicie a perkusie

 Spolupráca 
 Richard Wright - klávesy
 Jim Keltner – bicie
 Tony Levin – basgitara
 Jon Carin – klávesy
 Bob Ezrin – klávesy
 Michael Landau – gitara 
 Darlene Koldenhaven, Carmen Twillie, Phyllis St. James, Donnie Gerard – vokály

 Zdroj 

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1988